Румъния се опитва да неутрализира растящата мощ на съседите си с цел да запази териториалната си цялост и независимостта си. По време на Междусъюзническата война Румъния се съюзява със Сърбия, Гърция и Турция, за да нанесе поражение на България, която е станала твърде силна след победата над турците в Балканската война. През 1919 г. Унгарската съветска република се съюзява с Съветска Русия и представлява голяма заплаха за стабилността в региона. Румъния започва война, която завършва с превземането на Будапеща и свалянето на комунистическото правителство. През междувоенния период тя, Чехословакия и Кралството на сърби, хървати и словенци (от 1929 г. — Кралство Югославия) сформират Малка Антанта, за да се противопоставят на реваншизма на България и Унгария.